Pegomastax

Pegomastax (v preklade silná čeľusť) je vyhynutý rod malého vtákopanvového dinosaura z čeľade Heterodontosauridae. Žil v období spodnej jury (asi pred 200 až 190 miliónmi rokov) na území dnešnej Južnej Afriky. Jeho jediným druhom je Pegomastax africana.

Nález 
Holotyp (označenie SAM–PK–K10488) pozostáva len z jednej, nie celkom kompletnej lebky. Tento papagájom podobný bylinožravec so zobákovitým zakončením čeľustí bol veľmi malý; celková dĺžka tela nepresahovala 60 centimetrov. Fosílie tohto dinosaura boli objavené a vykopané už v rokoch 1966 až 1967, opísal ich však až americký paleontológ Paul Sereno roku 2012. Pegomastax mal relatívne mohutnejšiu spodnú čeľusť ako ostatné heterodontosaury, koniec čeľustí mu však tiež „zdobili“ charakteristické „očné zuby“. Tie snáď mohli slúžiť k obrane zvieraťa pred menšími dravcami.

Galéria

Referencie

Zdroj 
 

Heterodontosauridae
Jurské dinosaury
Dinosaury z Afriky